laion/Wikipedia-Exotic huggingface dataset:
מתן פלג (כדורגלן)

מתן פלג (בספרדית: Matan Peleg; נולד ב-11 בנובמבר 1993 בגואטמלה) הוא כדורגלן ישראלי-גואטמלי המשחק בעמדת המגן הימני בקבוצת הפועל פתח תקווה ובנבחרת גואטמלה. פלג נולד בגואטמלה, ובגיל שנתיים אומץ על ידי הורים מישראל. גדל בקיבוץ שער הגולן ושיחק במחלקות הנוער של הפועל בית שאן, עירוני נשר והפועל כפר סבא. את הקריירה הבוגרת שלו החל פלג בעירוני טבריה מהליגה הלאומית, ובהמשך שיחק בהפועל בני לוד ובהפועל ראשון לציון, שתיהן גם-כן מהליגה הלאומית. ב-12 ביוני 2018 חתם פלג בבית"ר ירושלים מליגת העל. ב-12 ביולי 2018 ערך את הופעת הבכורה שלו במדי בית"ר ירושלים, במשחק נגד צ'יחורה סצ'חרה במסגרת המשחק הראשון בסיבוב המוקדמות הראשון של עונת 2018/2019 בליגה האירופית, אשר נגמר בתוצאה 0-0. ב-27 באוגוסט 2018 ערך את הופעת הבכורה שלו בליגת העל, בהפסד 1–4 למכבי פתח תקווה במסגרת המחזור הראשון של עונת 2018/2019. ב-3 בספטמבר 2019 הושאל פלג למשך חצי עונה להפועל מרמורק מהליגה הלאומית. לקראת עונת 2019/2020 חזר פלג אל הפועל ראשון לציון. ב-21 ביולי 2020 חתם לעונה אחת בהפועל נוף הגליל מהליגה הלאומית. הוא זכה עם המועדון בגביע הטוטו לליגה הלאומית, ובתום עונת 2020/2021 עלה עם המועדון לליגת העל, לאחר שהמועדון סיים במקום הראשון בליגה. ב-4 ביולי 2021 חתם בהפועל כפר סבא מהליגה הלאומית. ב־1 ביוני 2022 חתם בהפועל פתח תקווה.בסיום העונה העפיל עם הקבוצה לליגת העל. ב-30 באוקטובר 2020 זומן פלג לראשונה לנבחרת גואטמלה, אך לא יכול היה לטוס למשחקי הנבחרת בשל הגבלות מגפת הקורונה. ב-18 במאי 2021 זומן בשנית לנבחרת גואטמלה, לקראת משחקי הנבחרת נגד נבחרות סנט וינסנט והגרנדינים וקוראסאו במסגרת מוקדמות מונדיאל 2022. ב-4 ביוני 2021 ערך את הופעת הבכורה שלו בנבחרת גואטמלה, בניצחון 0–10 על נבחרת סנט וינסנט והגרנדינים במסגרת מוקדמות מונדיאל 2022. הוא בישל שני שערים באותו משחק. מתן פלג, באתר ההתאחדות לכדורגל בישראל מתן פלג, באתר Transfermarkt מתן פלג, באתר Soccerway מתן פלג, באתר National Football Teams מתן פלג, באתר FootballDatabase.eu מאור רחמני, ‏ישחק במונדיאל? מתן פלג זומן לנבחרת גואטמלה, באתר ONE‏, 30 באוקטובר 2020 אופיר סער‏, פלג ואקפי חתמו בבית"ר ירושלים והשתתפו באימון פתיחת העונה, באתר וואלה, 12 ביוני 2018 מתן פלג חתם בהפועל מרמורק באתר ערוץ הספורט, ‏ 3 בספטמבר 2019 מתן פלג חתם לעונה אחת בהפועל נוף הגליל, באתר ONE‏, 21 ביולי 2020 מתן פלג מנוף הגליל זומן לנבחרת גואטמלה, באתר ONE‏, 18 במאי 2021 מדהים: ישראלי ערך בכורה בנבחרת גואטמלה ובישל פעמיים, באתר ynet, 5 ביוני 2021
סינית קלאסית

סינית קלאסית (במנדרינית: 文言文), הידועה גם בתור סינית ספרותית, היא שפה סינית מקבוצת השפות הסינו-טיבטיות. סינית קלאסית היא סגנון מסורתי של סינית כתובה שהתפתחה מהשפה הקלאסית, מה שהופך אותה לשונה מכל צורה מודרנית של סינית. סינית ספרותית שימשה כמעט לכל ההודעות הרשמיות בסין מסוף תקופת האביב והסתיו ועד סוף שושלת האן, וגם בתקופות שונות ביפן, קוריאה ווייטנאם. בקרב דוברי השפות הסיניות, הסינית הקלאסית הוחלפה בסינית הדומה לשפה הסינית המנדרינית המודרנית, ואילו תושבי סין שדיברו שפות שאינן סיניות נטשו את הסינית הקלאסית ועברו לדבר בשפות המקומיות שלהם. אף על פי ששפות אלה התפתחו בכיוונים שונים מן הסינית הקלאסית, עדיין ניתן למצוא קשר רב בין השפות האלו לבין הסינית הקלאסית. סינית קלאסית, באתר אנציקלופדיה בריטניקה (באנגלית) ערך זה הוא קצרמר בנושא שפות ובנושא אסיה. אתם מוזמנים לתרום לוויקיפדיה ולהרחיב אותו.
מרתון אוסקה

מרתון אוסקה (ביפנית: 大阪国際女子マラソン, Ōsaka Kokusai Joshi Marason) היא ריצת מרתון המתקיימת מדי שנה בסוף חודש ינואר באוסקה שביפן. התחרות מיועדת לנשים. במקביל נערכת ריצת חצי מרתון לגברים. במהלך הריצה, הרצות עוברות מספר אתרים מרכזיים בעיר לרבות מבצר אוסקה ומסיימות באצטדיון נאגאי. התחרות הראשונה נערכה בשנת 1982 וניצחה בה נציגת איטליה ריטה מרקיזיו. קטרין דורה מגרמניה ניצחה בתחרות 4 פעמים (1984, 1991, 1996 ו-1997). טטיאנה שמרקו מאוקראינה ניצחה שלוש פעמים, אך לאור השעיתה על שימוש בחומרים אסורים תוצאותיה בשנים 2013–2015 בוטלו וזכיותיה הועברו לקיוקו פורושי, יוקיקו אקאבה וילנה פרוקופצ'וק. בשיא המסלול מחזיקה הרצה היפנית מיזוקי מטסודה שקבעה תוצאה של 2:20:52 שעות במרתון 2022. בשנת 2020 השתתפו בריצה 420 רצות. מדיה וקבצים בנושא מרתון אוסקה בוויקישיתוף אתר האינטרנט הרשמי של מרתון אוסקה מרתון אוסקה, ברשת החברתית אקס (טוויטר)
משרד הרייך לשטחים הכבושים במזרח

משרד הרייך לשטחים הכבושים במזרח (בגרמנית: Reichsministerium für die besetzten Ostgebiete) הוקם על ידי אדולף היטלר ב-17 ביולי 1941. בראשות המשרד עמד הגרמני-בלטי, אלפרד רוזנברג. ממשלת גרמניה הקימה את המשרד כדי לשלוט באזורים העצומים שנתפסו ונכבשו על ידי הוורמאכט במזרח אירופה וברוסיה. המשרד גם התמקד בתמיכה בקבוצות אנטי-סובייטיות במרכז אסיה. בנוסף לכך, המשרד היה אחראי למימוש תוכנית-האב למזרח שהייתה תוכנית סודית של גרמניה הנאצית לביצוע רצח עם, טיהור אתני וכיבוש קולוניאליסטי בשטחי מזרח אירופה שנכבשו בשלבים הראשונים של מלחמת העולם השנייה. המשרד היה אחראי על נציבות הרייך אוקראינה ונציבות הרייך אוסטלנד. בפברואר 1942, על פי תוכניותיו של רוזנברג, המשרד ניסה לפרסם ותוכנית של רפורמה אגררית בשטחים הכבושים בברית המועצות, ברפורמה דובר על פירוק הקולחוז וחלוקת האדמות מחדש לאיכרים לחקלאות פרטית. עם זאת, מינויו של אריך קוך למושל נציבות הרייך אוקראינה ערער באופן מהותי את סמכותיו של רוזנברג, היטלר הורה לקוך לנקוט בגישה קשה, אך רוזנברג רצה להציג את הגרמנים כ"משחררים של אוקראינה מהשליטה הסובייטית", אך בסופו של דבר, האכזריות של קוך עזרה לדחוף את בעלת הברית הפוטנציאלית בחזרה למחנה הסובייטי. יתר על כן, לרוזנברג נשללה הסמכות על הצבא ועל מערכות הביטחון האחרות שפעלו בשטחים הכבושים. האס אס מילא את ואקום הכוח שנוצר ואנשיו נהגו כרצונם. שטח הכיבוש הנאצי Evans, Richard J (2008). The Third Reich at War. London: Penguin Books. p. 188. ISBN 978-0-14-101548-4.
נייתן דארו

נייתן דארו (באנגלית: Nathan Darrow נולד ב־21 ביוני 1976) הוא שחקן תיאטרון, קולנוע וטלוויזיה אמריקאי. דארו נולד בקנזס סיטי, במיזורי. הוא למד לתואר הראשון באוניברסיטת אוונסוויל באינדיאנה וסיים תואר שני באוניברסיטת ניו יורק . דארו הופיע במחזות של ויליאם שייקספיר, רומיאו ויוליה והנרי החמישי. בשנת 2006 גילם את ויליאם רנדולף הרסט הצעיר בסרט "אמברוז בירס: סיפורי מלחמת האזרחים" של דון מקסוול, בו כיכבו גם קמפבל סקוט וויויאן שילינג. תפקיד בהפקת המחזה ריצ'רד השלישי לצד קווין ספייסי הוביל לליהוקו לתפקיד מיצ'האם, שומר הראש של בני הזוג אנדרווד בסדרת הטלוויזיה עטורת הפרסים בית הקלפים. תפקידו של דארו הורחב בעונה השנייה בגלל אהדת הקהל והמבקרים. לאחר מכן פורסם כי דארו יופיע בעונה השנייה של סדרת הטלוויזיה פוקס גות'האם בתפקיד ויקטור פרייז / מר. להקפיא. כמו כן הוא שיחק בעונה הראשונה של מיליארדים והופיע בעונה הרביעית והאחרונה של הסדרה "התיקון". הוא מופיע גם כאביו של ג'סי קסטר בסדרת הטלוויזיה של ערוץ AMC פריצ'ר וכג'ונתן גרים בסדרת הטלוויזיה של NBC, הרשימה השחורה. בשנת 2017 הוא גילם את אנדרו מיידוף בסרט "אשף השקרים". הוא שיחק בעונה השלישית של סדרת הטלוויזיה קוונטיקו בתפקיד פליקס פילאי. נייתן דארו, במסד הנתונים הקולנועיים IMDb (באנגלית) נייתן דארו, במסד הנתונים הקולנועיים KinoPoisk (ברוסית) "'House of Cards': Nathan Darrow on Meechum's big [SPOILER] scene". Entertainment Weekly's EW.com. Ausiello, Michael. "Gotham Scoop: Mr. Freeze to Be Played by House of Cards' Nathan Darrow". TVLine. "Nathan Darrow". IMDb. נבדק ב-19 במאי 2020. {{cite web}}: (עזרה) "Scoop: Coming Up On Season Three Premiere Of Quantico on ABC - Thursday, April 26, 2018". Broadway World. 9 באפריל 2018. נבדק ב-10 באפריל 2018. {{cite web}}: (עזרה)
אלברט פיץ' בלוהוס

אלברט פיץ' בלוהוס (באנגלית: Albert Fitch Bellows‏; 20 בנובמבר 1829 – 24 בנובמבר 1883) היה צייר נוף אמריקאי מאסכולת נהר ההדסון. בלוהוס נולד במילפורד, מסצ'וסטס. הוא למד לראשונה אדריכלות, ובשנת 1849 הפך לשותפו של אדריכל מבוסטון ג'ון טוול בחברת Towle & Bellows. עם זאת, הוא פנה במהירות לציור. בין השנים 1850 עד 1856 למד בבית הספר לעיצוב של ניו אינגלנד בבוסטון. הוא התפטר מתפקידו ונסע ללמוד באירופה ובילה בפריז ובאקדמיה המלכותית באנטוורפן וכן באנגליה. הוא הציג את עבודתו הראשונה באקדמיה הלאומית לעיצוב [1] בשנת 1857, והיה חבר מלא בשנת 1861. בלוהוס התיישב בעיר ניו יורק בשנת 1858 בשובו לאמריקה. את רוב הקריירה שנותרה בילה בניו יורק, אם כי עבר לזמן קצר לבוסטון. בשנת 1859, הוא נבחר לאקדמיה הלאומית לעיצוב כעמית, והפך לחבר מן המניין בשנת 1861. הוא ביקר שוב באירופה בשנת 1867. בניו יורק החזיק סטודיו באותו בניין כמו רבים מציירי אסכולת נהר ההדסון, אמני בית הספר של אותה תקופה. עבודתו הנופית בשנות ה -60 של המאה ה-19 היא כולה במסורת אסכולת נהר ההדסון המאוחרת, אם כי הוא תיאר אנשים בצורה בולטת יותר בנופיו מאשר רוב האמנים האחרים. הוא הצטיין בסצנות פיגורטיביות. בלוהוס היה שונה גם מרוב אמני האסכולה בכך שהוא התמחה בצבעי מים, וחיבר ספר בנושא, ״ציור בצבעי מים: כמה עובדות ביחס לעמידותם״. בסופו של דבר הוא שמר על שני אולפנים. אחד לציורי שמן ואחד לצבעי מים. הוא היה חבר באגודת צבעי המים האמריקאית, וחבר כבוד בחברה המלכותית הבלגית לצבעי מים. בלוהוס שלט גם בליתוגרפיה - יחד עם סמואל קולמן, הוא היה אולי האמן היחיד האחר שעשה זאת - והפך לחבר במועדון התחריטים בניו יורק, באגודת פילצ'רדס בפילדלפיה ובחברה המלכותית של הציירים-תחריטים וחרטים בלונדון, אנגליה, ארגון מקצועי מוערך שבין חבריו היו ג'יימס אבוט מקניל ויסלר ופרנסיס סימור האדן. הוא לימד אמנות ובין תלמידיו הייתה וירג'יניה גרנברי. הוא נפטר באוברנדייל, מסצ'וסטס, ב־24 בנובמבר 1883. חזרת הבן האובד מרכבה בניו-אינגלנד מסיבת חתונה מדיה וקבצים בנושא אלברט פיץ' בלוהוס בוויקישיתוף Chisholm, Hugh, ed. (1911). "Bellows, Albert F.". Encyclopædia Britannica. 3 (11th ed.). Cambridge University Press. p. 705. Virginia Granbery (1831-1921) | White Mountain Art & Artists (באנגלית אמריקאית)
נציבות הרייך טורקסטן

נציבות הרייך טורקסטן (בגרמנית: Reichskommissariat Turkestan) היה שמו הגרמני של הממשל האזרחי הנאצי שתוכנן בשטחי מרכז אסיה, במקום המדינות שהיו אז חלק מברית המועצות אך לא יצא לפועל מעולם. נציבות הרייך הוצעה על ידי האידאולוג הראש של המפלגה הנאצית, אלפרד רוזנברג, אך בסופו של דבר ההצעה נדחתה על ידי קנצלר גרמניה והפיהרר, אדולף היטלר שאמר לרוזנברג כי יש להתמקד בתוכניות של הנאצים לאירופה. לפני תחילת מבצע ברברוסה כלל רוזנברג את האזורים שמרבית היושבים בו הם עמים ממוצא טורקי, עמים מוסלמים בברית המועצות במרכז אסיה בתוכניותיו להקמתה נציבות של גרמניה הנאצית בשרידי ברית המועצות, לשם שליטה יעילה של המקום. למרות ספקותיו שכיבושים גרמנים יגיעו כה מזרחה הוא המשיך לדבוק ברעיון ואף הציע אותו למנהיג גרמניה הנאצית, אדולף היטלר. הצעה זו נדחתה על ידי היטלר בשל אי עמידה במטרתו המוצהרת לרכוש מספיק מרחב מחיה במזרח עבור גרמניה. על פי הוראת היטלר, ההצעה לממשל אזרחי גרמני במרכז אסיה נגנזה גם על ידי רוזנברג לפחות לעתיד הקרוב והיטלר הפנה אותו להתמקד לפעול בחלקים האירופיים של ברית המועצות לעת עתה. רוזנברג קיבל ייעוץ בשאלת טורקסטן מהמהגר האוזבקי וולי קיון האן, שעמד מאוגוסט 1942 בראש הוועד הלאומי הטורקיסטני ששיתף פעולה עם משרד הרייך לשטחי המזרח הכבושים. בתוכניתו של רוזנברג הוקמה שולבו חמישה רפובליקות סובייטיות (הרפובליקה הקזחית, הרפובליקה האוזבקית, הרפובליקה הטג'יקית, הרפובליקה הטורקמנית, הרפובליקה הקירגיזית). למעשה, האוכלוסייה של הרפובליקות הללו לא הייתה הומוגנית ואפילו לא היה בכולם אזרחים ממוצא אתני טורקי (במיוחד טג'יקיסטן, שתושביה למעשה ברובם ממוצא איראני ותושביה דוברים את השפה הפרסית) והדבר היחיד שאיחד את כולן הייתה שבכולם, מרבית האזרחים הם מוסלמים ושחלק מתומכיה, במיוחד בהמזרח התיכון חלקו כבוד רב למפלגה הנאצית וחלקו איתם יחסים מורכבים שנעו בין זלזול, שיתוף פעולה וכבוד. התוכניות של הנאצים כללו גם את המחוזות האוטונומיים אלטאי, טטרסטן, בשקורטוסטן לחלק מנציבות הרייך שתוכננה אך מעולם לא יצא לפועל. היו מקורות שכללו אפשרות שגם מארי אל, אודמורטיה. הגבול המזרחי של השטח כולו מעולם לא הוסדר סופית במהלך מלחמת העולם השנייה. במקרה שכוחות הציר היו כובשים את שארית ברית המועצות (שרובה לא נכבשה, אלא בעיקר מערב) הציעה האימפריה היפנית בסוף 1941 הצעת לחלוקת אסיה, לפי ההצעה, הגבול בין גרמניה הנאצית לבין האימפריה היפנית יהיה בקו אורך 70 המזרחי, שיהווה את הגבול המערבי של מרחב השגשוג המשותף של מזרח אסיה רבתי והמזרחי של הרייך השלישי. גרסה חלופית של הנאצים העבירו את הגבול מזרחה יותר, לאזור נהר יניסיי שבמערב סיביר. נציבות הרייך אוסטלנד נציבות הרייך אוקראינה מדיה וקבצים בנושא נציבות הרייך טורקסטן בוויקישיתוף Alexander Dallin. German rule in Russia, 1941-1945: a study of occupation policies. Westview Press, 1981. P. 53. Dallin, Alexander (1958). German rule in Russia 1941–1945: A Study of Occupation Policies, p. 65 (see note 1). Westview press. Безыменский А. А. Генеральный план «Ост»: замыслы, цели, реальность // Вопросы истории. – 1978. – № 5. – С. 78 (in Russian) ИНТЕРЛЮДИЯ: Концентрационные лагеря утопии, web.archive.org, ‏2013-06-01 Bezymenskiĭ, Lev (1968). Sonderakte "Barbarossa". Deutsche Verlag-Anstalt. p. 225. Weinberg, Gerhard L (2005). Visions of Victory: The Hopes of Eight World War II Leaders, p. 13. Cambridge University Press. Rich, Norman (1973). Hitler's War Aims: Ideology, the Nazi State, and the Course of Expansion, p. 235. W.W. Norton & Company Inc.
The Voice of the Heroes

The Voice of the Heroes הוא אלבום אולפן משותף של הראפרים האמריקאים ליל בייבי וליל דורק. האלבום יצא לאור ב-4 ביוני 2021, על ידי חברות התקליטים קוואליטי קונטרול מיוזיק, אונלי דה פאמילי, אלאמו רקורדס וגפן רקורדס. מקור שמו של האלבום הוא כינוי ילדותו של דורק, "The Voice" וכינויו של בייבי "The Hero" שהעניק לו דורק. האלבום מכיל הופעות אורח של טראוויס סקוט, מיק מיל, יאנג ת'אג ורוד וייב. לאלבום קדם סינגל אחד בלבד, "Voice of the Heroes", שיר הנושא והשיר הפותח של האלבום, שיצא לאור ב-31 במאי 2021. דורק החל לפרסם טיזרים לאלבום ברשתות החברתיות בפברואר ובמרץ 2021. במרץ הוא הכריז על שם האלבום, The Voice of the Heroes, במהלך ראיון לחדשות MTV. השם נגזר מכינויו של דורק "The Voice", תוך שבייבי הוא "The Hero", כינוי שהעניק לו דורק. במאי, השניים חשפו את תאריך יציאתו הראשוני של האלבום, 28 במאי, אך דחו אותו לשבוע שלאחר מכן, עקב כבוד לצאתו של אלבומו של הראפר DMX לאחר המוות, Exodus. מידע על האלבום The Voice of the Heroes באתר MusicBrainz מידע על האלבום The Voice of the Heroes באתר AllMusic האלבום The Voice of the Heroes באתר ספוטיפיי האלבום The Voice of the Heroes באתר Last.fm Bloom, Madison (31 במאי 2021). "Lil Baby and Lil Durk Share Video for New Song "Voice of Heroes": Watch". Complex. נבדק ב-31 במאי 2021. {{cite web}}: (עזרה) Espinoza, Joshua (14 במאי 2021). "Swizz Beatz Says Lil Durk and Lil Baby Postponed Joint Project Out of Respect for DMX". Complex. נבדק ב-23 במאי 2021. {{cite web}}: (עזרה) Blanchet, Brenton (23 במאי 2021). "Lil Baby and Lil Durk Appear to Announce 'Voice of Heroes' Release Date". Complex. נבדק ב-23 במאי 2021. {{cite web}}: (עזרה)
גרנוויל פרקינס

גרנוויל פרקינס (באנגלית:Granville Perkins ‏; 1830–1895) היה מאייר וצייר אמריקאי, הידוע בעיקר בנושאי נוף וים. הוא תרם איורים למספר כתבי עת וספרים של שנות ה -70 וה -80. הוא גם צייר בשמנים ובצבעי מים, והציג את עבודותיו באקדמיה לאמנויות בפנסילבניה ובאקדמיה הלאומית לעיצוב. גרנוויל פרקינס נולד בבולטימור, מרילנד בשנת 1830, והפך לצייר בגיל חמש עשרה, ועבד עם משפחת ראוול בהפקות תיאטרון כמו "מזולואה", "המפלצת הירוקה" ו"ג'קו או הקוף הברזילאי". עם משפחת ראוול נסע פרקינס לקובה, ג'מייקה, יוקטן ומרכז אמריקה בין השנים 1851-1856. הציורים שהוא הכין על מסעות אלה מעידים על תשוקתו לנושאים טרופיים. בשנת 1856 הציג ציור המבוסס על מסעותיו, "קייפ קרואה, קובה", באקדמיה לאמנויות יפות בפנסילבניה. פרקינס למד אמנות אצל הצייר הימי ג'יימס המילטון באקדמיה לאמנויות יפות בפנסילבניה בפילדלפיה. בשנת 1860 עבר לעיר ניו יורק, שם עבד כמאייר עבור כתבי עת כמו הארפר'ס ויקלי ועיתון מאויר של פרנק לסלי. האיורים של פרקינס הופיעו במגוון ספרים. ארבעה מציורי הנוף שלו נחקקו לספר מתנה אלגנטית "ציורי אמריקה", בעריכתו של ויליאם קולן בראיינט. שלושה רישומים של נופי ניו המפשייר נחקקו לספרם של דרייק וגיבסון "לב ההרים הלבנים". בניו יורק הציג פרקינס ציורים באקדמיה הלאומית לעיצוב בין השנים 1862 ו- 1883. בשנת 1870, הוא חיפש שוב נושאים טרופיים לצייר, והפעם נסע מניו יורק לקליפורניה ומשם בספינה סביב כף הורן. הוא היה חבר באגודת צבעי המים בניו יורק, כמה מציוריו של פרקינס מהטיול הזה היו צבעי מים, ציוריו של פרקינס בשנות ה -70 וה -1880 הציגו לעיתים קרובות נופים דרום אמריקאים. גרנוויל פרקינס נפטר בעיר ניו יורק בשנת 1895. מדיה וקבצים בנושא גרנוויל פרקינס בוויקישיתוף Granville Perkins | Questroyal, www.questroyalfineart.com Granville Perkins - Biography, www.askart.com Drake, Samuel Adams and W. Hamilton Gibson (1882). The Heart of the White Mountains, Their Legend and Scenery. New York: Harper and Brothers. Granville Perkins. Manthorne, Katherine Emma (1989). Tropical Renaissance: North American Artists Exploring Latin America. Washington and London: Smithsonian Institution Press. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גרנוויל פרקינס".
נקו ויליאמס

נקו שיי ויליאמס (באנגלית: Neco Shay Williams; נולד ב-13 באפריל 2001 ברקסהאם שבוויילס) הוא כדורגלן ולשי, המשחק בעמדת המגן השמאלי בנוטינגהאם פורסט בנבחרת ויילס. ויליאמס גדל במחלקת הנוער של ליברפול מהפרמייר ליג. ב-30 באוקטובר 2019 ערך ויליאמס את הופעת הבכורה שלו בקבוצה הבוגרת של ליברפול, בניצחון בדו-קרב בעיטות עונשין נגד ארסנל במסגרת גביע הפוטבול ליג. ב-24 ביוני 2020 ערך ויליאמס את הופעת הבכורה שלו בפרמייר ליג, כשהחליף את טרנט אלכסנדר-ארנולד בניצחון 0–4 על קריסטל פאלאס במסגרת המחזור ה-31. בעונתו הראשונה בקבוצה הבוגרת ערך ויליאמס שש הופעות ליג. ב-3 בנובמבר 2020 ערך ויליאמס את הופעת הבכורה שלו בליגת האלופות, כשהחליף את טרנט אלכסנדר-ארנולד בניצחון 0–5 על אטאלנטה במסגרת שלב הבתים לעונת 2020/2021. בעונתו השנייה בקבוצה הבוגרת ערך ויליאמס שש הופעות ליגה נוספות, והוסיף ארבע הופעות בליגת האלופות. ב-31 בינואר 2022 הושאל לפולהאם לחצי עונה. הוא כבש את שעריו הראשונים בקבוצה כשכבש צמד ב-5 במרץ בניצחון 1–5 על סוונסי סיטי. בסיום העונה עלה עמה לפרמייר ליג וחזר לליברפול. ב-11 ביולי 2022 חתם בנוטינגהאם פורסט לעונה אחת. ב-6 באוגוסט ערך הופעת בכורה בקבוצה, בהפסד 0–2 לניוקאסל יונייטד. ב-3 בספטמבר 2020 ערך ויליאמס את הופעת הבכורה שלו בנבחרת ויילס, בניצחון 0–1 על נבחרת פינלנד במסגרת ליגת האומות 2020/2021. ב-6 בספטמבר 2020 הבקיע ויליאמס את שער הבכורה שלו בנבחרת, בניצחון 0–1 על נבחרת בולגריה, גם הוא במסגרת ליגת האומות. ויליאמס זומן לסגל נבחרת ויילס לקראת טורניר יורו 2020. נכלל בסגל נבחרת ויילס לטורניר מונדיאל 2022. מדיה וקבצים בנושא נקו ויליאמס בוויקישיתוף נקו ויליאמס, ברשת החברתית אינסטגרם נקו ויליאמס, באתר Transfermarkt נקו ויליאמס, באתר Soccerway נקו ויליאמס, באתר BDFutbol נקו ויליאמס, באתר WorldFootball.net נקו ויליאמס, באתר National Football Teams נקו ויליאמס, באתר FootballDatabase.eu Nottingham Forest Football Club, Forest secure Wales international Williams, Nottingham Forest Football Club Squad Announcement בחשבון הטוויטר הרשמי של נבחרת ויילס, 9 בנובמבר 2022 (באנגלית)
אי הדינוזאורים

אי הדינוזאורים (באנגלית: Dinosaur Island) הוא סרט הרפתקאות ופנטזיה מונפש טלוויזיוני אמריקאי, אשר מבוסס על הרומן "העולם שאבד" מאת ארתור קונאן דויל שיצא לאור לראשונה בשנת 1912. הסרט בוים על ידי וויל מאוגניוט, נכתב על ידי ג'ון לוי, והופק על ידי DIC Entertainment כחלק מסדרת הסרטים "DIC Movie Toons", כאשר הסרט הוא השישי בסדרה. הסרט שודר לראשונה בארצות הברית בערוץ ניקלודיאון ב-10 בנובמבר 2002. בישראל הסרט הופץ לראשונה בשנת 2014 בדיבוב לעברית. אורך הסרט הוא כ-80 דקות, ושפת המקור שלו היא אנגלית. ערך מורחב – העולם שאבד (ספר) הסרט עוקב אחר ארבעה בני נוער, אלכס, מרגרט, ליאו וג'קי, אשר משתתפים בתוכנית טלוויזיה הדומה ל"הישרדות". התוכנית מתרחשת באי באמריקה הדרומית בו מאוכלסים דינוזאורים, ביניהם סטגוזאורוס, טריצרטופס, ולוצירפטור, טירנוזאורוס רקס ופטרוזאורים. כמו כן מאוכלס באי הומו הביליס שגורם לנערים לקושי. במהלך הסרט הנערים מנסים לברוח מהאי, בעוד שהוא בסגנון תוכנית ריאלטי. הסרט בדיבוב העברי בוים על ידי טליה ברקאי, והופק על ידי יעל אללוף ודן שצברג. בנוסף דיבבו בדיבוב העברי גדי לוי ודן שצברג. "אי הדינוזאורים", במסד הנתונים הקולנועיים IMDb (באנגלית) "אי הדינוזאורים", במסד הנתונים הקולנועיים KinoPoisk (ברוסית) אי הדינוזאורים, במיזם "אישים" לתיעוד היצירה הישראלית Dinosaur Island, באתר MGM Movie Database
קרול לינלי

קרול לינלי (אנגלית: Carol Lynley; ‏ 13 בפברואר 1942 – 3 בספטמבר 2019) הייתה שחקנית קולנוע וטלוויזיה אמריקאית. היא נולדה בשם קרול אן ג'ונס. הוריה התגרשו כשהייתה ילדה ואמה עבדה כמלצרית עד שניא החלה להופיע כדוגמנית ילדה ואחר כך כבוגרת ותמכה בה. ב-1958 הופיעה בהצלחה בברודוויי התפקיד ראשי במחזה "הנוער בג'ינס" (Blue Denim) בתור נערה הנכנסת להיריון מחוץ לנישואין ומתחבטת לעבור הפלה.. על משחקה היא זכתה ב-Theatre World Award כשחקנית מבטיחה ביותר. בעקבות זה הוחתמה על חוזה לשבע שנים בחרת פוקס המאה ה-20. ב-1959 שיחקה בגרסה הקולנועית של המחזה ביחד עם ברנדון דה ווילד והייתה מועמדת לפרס גלובוס הזהב לשחקנית חדשה ומבטיחה ביותר. ב-1961 שיחקה במערבון "השקיעה האחרונה" לצידם של רוק הדסון וקירק דאגלס. ב-1962 שיחקה בסרט "החשפנית" החשפנית לצידה של ג'ואן וודוורד. ב-1963 שיחקהע בסרטו של אוטו פרמינגר "הקרדינל" לצידו של טום טריון. באותה שנה שיחקה ב"דירת התשוקות" לצידו של ג'ק למון. ב-1965 שיחקה בסרט "הארלו", באותה שנה הופק סרט דומה שהצליח יותר בכיכובה של קרול בייקר. באותה שנה שיחקה במותחן "באני לייק נעדרת" לצידו של לורנס אוליבייה. ב-1972 הופיעה בסרט האסונות "הרפתקה בפוסידון" בתור זמרת. השיר "הבוקר שאחרי" שאותו "שרה" בדיבובה של רנה ארמנד, זכה בפרס אוסקר לשיר המקורי הטוב ביותר. ב-2006 פרשה מהופעות. לינלי הופיעה גם בתוכניות טלוויזיה כמו: אלפרד היצ'קוק מגיש, "קוז'אק", הוואי חמש-אפס, המלאכיות של צ'רלי, "אי החלומות" ועוד. היא נישאה לפובליציסט מייקל סלסמן ב-1960 ונולדה להם בת אחת, ג'יל. הם התגרשו ב-1964. היא מתה בביתה ב־3 בספטמבר 2019 בגיל 77 מהתקף לב. האור ביער (1958) הנוער בג'ינס (1959) השקיעה האחרונה (1961) בחזרה לפייטון פלייס (1961) החשפנית (1962) הקרדינל (1963) דירת התשוקות (1963) The Pleasure Seekers ‏(1964) "הארלו" (1965) באני לייק נעדרת (1965) הרפתקה בפוסידון (1972) קרול לינלי, במסד הנתונים הקולנועיים IMDb (באנגלית) קרול לינלי, באתר AllMovie (באנגלית) קרול לינלי, באתר Rotten Tomatoes (באנגלית) קרול לינלי, במסד הנתונים הקולנועיים KinoPoisk (ברוסית) קרול לינלי, באתר MusicBrainz (באנגלית) מדיה וקבצים בנושא קרול לינלי בוויקישיתוף קרול לינלי, באתר TCM קרול לינלי, באתר Internet Broadway Database קרול לינלי, באתר find a grave סרטון קצר על קרוב לינלי, באתר יוטיוב קרול לינלי ב"הרפתקה בפוסידון", באתר יוטיוב
Amari

Amari הוא שיר של הראפר האמריקאי ג'יי קול, מתוך אלבום האולפן השישי שלו, The Off-Season, שיצא לאור ב-14 במאי 2021, על ידי חברות התקליטים דרימוויל רקורדס, רוק ניישן, אינטרסקופ רקורדס. שם השיר, "Amari", נקרא על שמו של בנו של נשיא ומנהל הלייבל דרימוויל רקורדס איברהים חמאד, שהוא גם אחיינו של הראפר מהלייבל באס. ג'יי קול חשף כיצד נוצר השיר בערוץ היוטיוב של טימבלנד "BeatClub". השיר הופק במהלך שידור חי ב-Twitch.tv של טימבלנד. כשקול שמע את זה, הוא שקל להושיט יד, אך כתב מילים לביט דרך שמיעתו דרך השידור החי באינטרנט. לדבריו, "שמתי בלופ את הביט ביוטיוב, הכנתי שיר שלם על החרא הזה. ביליתי את היומיים הבאים בכתיבה וההקלטה של השיר, וממש כשהייתי ב-90% כתבתי אותו, הייתי כאילו, הייתי צריך כנראה להתקשר אליו עכשיו ולקבל את הקובץ האמיתי". לאחר שביקש את הקובץ והשמיע את השיר, אמר טימבלנד שהוא לא שמר את הביט ונאלץ ליצור אותו מחדש. ב-17 במאי 2021, קול הוציא את הווידאו קליפ הרשמי של השיר, בבימויו של הראפר מייז, שביים גם את הקליפ של השיר "Middle Child". הסצינות בקליפ מציגות את קול מראפרפ מול מסוק של דרימוויל רקורדס בחדר מעונות עם הקיר מרופד בלוחות פלטינה. הודעה האומרת "החזיקו את הילד הפנימי שלכם" נכתבה בסוף הקליפ. ב-HipHopDX, קלארק טרנט אמר כי השיר "בסיוע טימבלנד, מוכיח שהקסם נופל בסופו של דבר על מכונת ה-beatpicker, שכן טי-מינוס, סאקאקי וקול משולבים כולם ליצירת סטקטו רגועה יחסית של לולאות גיטרה". ב-Clash נכתב כי קול משקף "על הצלחתו וכיצד הוא הצליח להגיע לגדולה אפילו באמצעות ניסויים ומצוקה". ברולינג סטון נכתב כי השיר היה בולט באלבום "כשהוא מתחלף בין ראפ זריז לשירה רצינית". בשבוע הראשון לצאתו, הגיע השיר היישר אל המקום החמישי במצעד הבילבורד הוט 100, והפך לשיר השלישי של קול שהגיע לחמישייה הפותחת במצעד. Jenkins, Craig (18 במאי 2021). "J. Cole and the Limitations of Millennial Rap". Vulture. נבדק ב-23 במאי 2021. {{cite web}}: (עזרה) Skinner, Tom (13 במאי 2021). "J. Cole reveals tracklist and producers for new album 'The Off-Season'". NME. נבדק ב-15 במאי 2021. {{cite web}}: (עזרה) Threadcraft, Torry. "J.Cole Returns With the Official "a m a r i" Video". OkayPlayer. "J. Cole's "Amari" Samples A Lost Timbaland Beat From A Twitch Stream". Hotnewhiphop. Okon, Wongo. "J. Cole Used A Twitch-Ripped Timbaland Beat For 'Amari,' Only To Find Out The Producer Hadn't Saved It". Uproxx. "J. Cole Shares Video for "Amari"". Complex. Sodomsky, Sam. "J. Cole Shares New "Amari" Video: Watch". Pitchfork. Clark, Trent (2 ביוני 2021). "'The Off-Season' Is J. Cole's Lyrical Prime, Artistic Wall". HipHopDX. נבדק ב-2 ביוני 2021. {{cite web}}: (עזרה) Hawthorne, Sade (14 במאי 2021). "J. Cole - The Off-Season - Clash Magazine". Clash. An album that touches astronomical heights... {{cite web}}: (עזרה) Mankaprr, Conteh. "J. Cole Prizes Benign Autobiography Over Social Commentary on 'The Off-Season'". Rolling Stone. נבדק ב-23 במאי 2021. {{cite web}}: (עזרה) Blake, Cole (24 במאי 2021). "J. Cole Lands 4 Of Top 5 Spots On Billboard's Most-Streamed Songs This Week". HotNewHipHop. נבדק ב-24 במאי 2021. {{cite web}}: (עזרה)